Plassen+vår+mars


 * Plassen vår i Mars**

Denne perioden har vi hatt fokus på fagområdet kropp, bevegelse og helse (3.2), der målet er å gi barna gode og varierte erfaringer med å bruke naturen til utforskning og kroppslige utfordringer. Bak hytta vår er det et stort fjell som vi kaller for dragefjellet. Vi har utforsket fjellet nærmere for å se om vi finner spor etter Den Grønne Dragen. For å komme opp dit må vi klatre. Da bruker vi kroppen vår aktivt og videreutvikler grovmotorikken, kroppsbeherskelsen og balansen. Det er ganske tungt å klatre så høyt, barna øver utholdenhet og tålmodighet, og på toppen vises det stor glede over egen kroppslig mestring. I hytta vår har vi eventyrstund når vi spiser. Favoritt historien handler om Santa Lucia som blir frastjålet det lange håret sitt av Den Grønne Dragen. Heldigvis for Santa Lucia kommer de fantastiske Lønneberget-barna og redder håret hennes. Eventyr og fortellinger gir felles referanserammer og næring til lek. Det er mye fin rollelek på plassen vår.